თორნიკე რიჟვაძე

თორნიკე რიჟვაძე (დ. 25 მარტი, 1989, ხულო, აჭარის ასსრ, საქართველოს სსრ) — ქართველი სამართალმცოდნე, აჭარის ავტონომიური რესპუბლიკის მთავრობის თავმჯდომარე 2018 წლის 21 ივლისიდან. თორნიკე რიჟვაძე დაიბადა 1989 წლის 25 მარტს, დაბა ხულოში. თორნიკე რიჟვაძე 2006-2007 წლებში იყო აშშ-ს სახელმწიფო დეპარტამენტის მომავალ ლიდერთა გაცვლითი პროგრამის (FLEX) სტიპენდიატი, სადაც მიიღო პასო რობლეს საშუალო სკოლის დიპლომი (კალიფორნია, აშშ). 2007-2011 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში, რომელიც დაამთავრა სამართლის ბაკალავრის სპეციალობით; არის 2010 წლის პირდაპირი უცხოური ინვესტიციების იმიტირებული სასამართლო პროცესის მონაწილე (პეპპერდინის უნივერსიტეტი, მალიბუ, კალიფორნია); 2011-2014 წლებში სწავლობდა ბათუმის სახელმწიფო უნივერსიტეტში, რომელიც დაამთავრა ბიზნესის მაგისტრის, საერთაშორისო ბიზნესის სპეციალიზაციით; 2012 წელს სწავლობდა ლიჰაის უნივესტიტეტში (პენსილვანია, აშშ). არის ლი იაკოკას და აშშ-ს სახელმწიფო დეპარტამენტის სტიპენდიატი - The Global Village for Future Leaders of Business and Industry; Exclusive Leadership Program; 2012-2013 წლებში სწავლობდა სიტის უნივერსიტეტში, ლონდონში (ბრიტანეთის საგარეო საქმეთა სამინისტროს ჩივინგის პროგრამის სტიპენდიანტით), რომელიც დაამთავრა სამართლის მაგისტრის სპეციალობით, LLM- საერთაშორისო ბიზნეს სამართალი. დისერტაცია: „Project finance: Does it really eliminate agency problems or promote opportunistic behavior? The Case of Eurotunnel”. 2015 წელს ჩააბარა კიევის ტარას შევჩენკოს სახელობის ეროვნულ უნივერსიტეტში, უნივერსიტეტის საერთაშორისო ფაკულტეტზე, დოქტორანტურაზე; 2017 წელს კი ოჯახური გარემოების გამო, საკუთარი ნებით გაირიცხა და ვერ დაასრულა სწავლა. ინფორმაცია ამის შესახებ თავად უნივერსიტეტმა მას შემდეგ გაავრცელა, რაც 2022 წლის 7 მარტს თორნიკე რიჟვაძემ ტვ პირველის ჟურნალისტის კითხვის პასუხად, ვინ დაიწყო ომი — რუსეთმა თუ უკრაინამ, თქვა, რომ ეს დარგის ექსპერტებმა იციან. 2017 წლიდან სწავლობდა ფლორენციის რეგულირების სკოლაში - ენერგო სექტორის რეგულირებაზე. 2018 წლის 21 ივლისიდან აჭარის ავტონომიური რესპუბლიკის მთავრობის თავმჯდოამარეა; 2017 წლის 26 დეკემბერამბრიდან იყო სს „საქართველოს ენერგეტიკის განვითარების ფონდის“ დირექტორი; 2017 წლის 24 ივლისიდან 2017 წლის 15 დეკემბრამდე იყო ენერგეტიკის მინისტრის მოადგილე; 2013-2017 წლებში შპს აჭარისწყალი ჯორჯია (TATA POWER, CLEAN ENERGY INVEST, IFC -ის ერთობლივი საწარმო), იურიდიული დირექტორი (2015-2017), იურიდიული მრჩეველი (2013-2015); 2014-2016 წლებში აჭარის ა.რ. მთავრობის ეკონომიკური საბჭო, მრჩეველი საინვესტიციო და ეკონომიკურ საკითხებში; 2011-2012 წლებში „ოუფენ რევოლუშენ ჯორჯია”, აჭარის რეგიონალური მენეჯერი; 2010-2011 წლებში გაეროს მიგრაციის საერთაშორისო ორგანიზაცია, ბიზნეს კონსულტანტი/დამსაქმებლებთან ურთიერთობის კოორდინატორი; 2007–2013 წლებში სამეწარმეო და საკონსულტაციო საქმიანობა, დონორების დაფინანსებული პროექტების მენეჯმენტი (EBRD-ის მცირე და საშუალო ბიზნესის ხელშეწყობის (TAM BAS) პროგრამა) 2012-2013 წლებში გაიარა სტაჟირება ფინანსური ინოვაციების შემსწავლელ ცენტრში (CSFI), ლონდონი; 2008-2009 წლებში გაიარა სტაჟირება სი-ეიჩ-ეფ ინთერნეიშენალ (CHF International, USAID programme). “The Investment Laws of Georgia: Key FDI Driver or Irrelevance?”; International Academic Conference on Law, Politics, & Management, May 28-29, 2015; Vilnius, Lithuania. Conference Papers – Law. თორნიკე რიჟვაძე — ბიოგრაფია დაარქივებული 2020-08-10 საიტზე Wayback Machine. თორნიკე რიჟვაძე - დეკლარაცია[მკვდარი ბმული] ↑ „კიევის უნივერსიტეტი: თორნიკე რიჟვაძეს, რომელიც მხარს რუსეთს უჭერს, ჩვენი დიპლომი არ აქვს“. formulanews.ge. ციტირების თარიღი: 8 მარტი, 2022. შეამოწმეთ თარიღის პარამეტრი |access-date=-ში (დახმარება) ↑ თორნიკე რიჟვაძე ზურაბ პატარაძის შემცვლელად დასახელდა. ajaratv.ge. ციტირების თარიღი: 24 იანვარი, 2019.